Årsplan og fordeling 2009

Vedlegg 4



Fordeling 2009 - Kommentarer til hovedtallene (vedlegg 4a-d)
Generelle kommentarer

Alle enheter har fått lønns- og priskompensasjon på  4,4% (tilsvarer kompensasjonen UiO har fått fra KD). 
De 97 stipendiatstillinger fra 2008 er lagt inn i enhetenes rammer med helårsvirkning i 2009. Det matematisk-naturvitenskapelige fakultet ble tilgodesett med 40 % av stipendiatene tråd med føringene fra KD.
Midlertidige tiltak/bevilgninger til fakulteter og tilsvarende enheter som bortfaller i 2009 beløper seg til ca 20 millioner, hvorav den to-årige styrkingen til områder som særlig berøres av nye administrative støttesystemer er den største (10 millioner kroner).
Vitenskapelig utstyr i klasse I og II er økt i forhold til 2008 med henholdsvis 9 mill. kr og 7 mill. kr.
Tekniske endringer

Det er foretatt en gjennomgang av internhusleien og hvilke elementer som bør inngå og hvilke elementer som bør bevilges direkte til Teknisk avdeling. Som følge av denne gjennomgangen er følgende elementer tatt ut av internhusleiegrunnlaget:

· Avsetning til investeringsprosjekter
· Ekstraordinær satsing på bygningsmassen 
· Forhåndsdisponeringer

Dette innbærer at internhusleiegrunnlaget reduseres med ca 100 millioner kroner sammenlignet med 2008 og satsninger økes tilsvarende. Fakultetene og tilsvarende enheter får som følge av dette redusert sine bevilgninger med ca 70 millioner kroner i 2009. UB og USIT får også en rammereduksjon, mens Teknisk avdeling altså får en økning. Dette har ingen økonomisk konsekvens for enhetene. Internhusleien fremkommer ikke lenger eksplisitt i fordelingene. Den ligger i den nye finansieringsmodellen både i basiskomponenten, resultatelementet og tilpasningselementet.
Omlegging fra to- til ensporsmodell ved UB innebærer at ca 20 millioner er inndratt fra fakulteter og museer og nå bevilges direkte til UB. 
Spesifikke endringer for enkelt-enheter 
TF, JUR og OD er de fakultetene som har en negativ endring i forhold til 2008. Dette skyldes hovedsakelig bortfall av midlertidige bevilgninger. TF og JUR fikk i 2008 som eneste fakulteter en ettårig kompensasjon for kutt utover 2,5%. 

JUR får en midlertidig kompensasjon i tre år, med henholdsvis 1,5 mill. kr, 1 mill. kr og 0,5 mill.kr, for å bedre studiekvaliteten. Fakultetet skal redusere opptaksrammen med 200 studenter, men det vil ta tid før dette får økonomisk effekt for fakultetet. Som følge av at JUR reduserer opptaksrammen er basiskomponenten til fakultetet redusert med 8,4 mill. kr (200 færre studieplasser, full effekt vil være 1000 studieplasser) mot tilsvarende økning i tilpasningselementet.
OD har fått midler over tre år for å skifte ut tannlegeunitene. Arbeidet er nå fullført og 7 mill. kr er trukket ut av fakultetets ramme i 2009.
MED har fått en økt øremerket bevilgning til de regionale etiske komiteer (knappe 5 mill. kr).
HF - ikke noe særskilt å kommentere
MN har den største veksten, dette skyldes helårsvirkning av nye stipendiater og økningen i vitenskapelig utstyr klasse II.
SV har fått reduksjon i startpakker på 1,8 mill. kr, i tillegg bortfaller midlertidig tildeling til Culcom på 1,3 mill. kr i 2009.
UV får en reduksjon i midlertidige øremerkede tildelinger på 3 mill. kr neste år.
Universitetsmuseene KHM og NHM har fått en reduksjon i bevilgningen fra KD til bevaring og sikring av samlingene på ca 12 mill. kr i 2009. UiO har trappet opp sin REVITA-satsing fra 2 mill kr til 9 mill kr i 2009. Bevilgningsendringene er størst for KHM. Den øremerkede KD-bevilgning i 2009 går i sin helhet til NHM for og skaffe til veie egnede magasinlokaler.

SUM får ingen uttelling på startpakker i 2009, en reduksjon med 0,8 mill. kr fra 2008.
STK fikk en ny stipendiatstilling som får helårsvirkning i 2009, i tillegg får STK en startpakke på 0,4 mill. kr.
EMBIO har fått helårsvirkning av 2 nye stipendiatstillinger, nye startpakker på 0,8 mill. kr og EMBL-noden trappes opp fra 3 til 8 mill. kr i henhold til vedtatt plan.
ISS har fått en øremerket øking i forslag til statsbudsjett på 1 mill kr. Så langt vi kjenner til har dette ingen økonomisk konsekvens.
UB får som det fremgår over økt sin direkte bevilgning fra universitetsstyret med 20 mill. kr. Fakultetene får tilsvarende mindre bevilgning og mottar ingen faktura for mediekjøp fra UB i 2009.
TA får en økning i sin bevilgning som følge av teknisk omlegging av internhusleien i 2009. I tillegg får TA en kompensasjon for økte energikostnader i 2009 på 24 mill. kr i 2009 og en kompensasjon for økning innleide lokaler på 24,5 mill. kr. TA må bære et kutt på 5 mill. kr og får en redusert tildeling til nedbetaling av forhåndsdisponeringer. Sistnevnte har ingen økonomisk realitet, det er en forskyvning i tid.
USIT får 2,6 mill. kr i 2009 til grunnlagsinvesteringer m.m. i forbindelse med utskifting av telefonsentralene. Investeringene har en totalramme på 23,6 mill. kr over 5 år. I tillegg får USIT kompensasjon i henhold til styrevedtak for forhåndsdisponeringer på 7,9 mill. kr.
SA får en betydelig økning i 2009 (17,5%) grunnet tekniske endringer. Dette skyldes vesentlig at 25 mill.kr av SAs kostnader i 2008 ble finansiert ved overføringer fra 2007, i 2009 må disse kostnadene dekkes av bevilgningen. Avsetningen til vitenskapelig utstyr i klasse øker fra 12 til 23 mill. kr. SA har flere midlertidige tiltak som finansieres i 2009: kompensasjon i henhold til styrevedtak for forhåndsdisponeringer til E-sak, og aktivering og avskriving til sammen ca 10 mill.kr

